Klostergata 15 (Moss)

Klostergata 15 er et bygg som står som et kulturminne i Klostergata, i Moss. Det er vernet etter Plan- og bygningsloven. Tidligere har Klostergata 15, sammen med dagens Klostergata 17, 19 og 21 vært en reperbane. Huset ble bygget i en jugendstil, som kan godt ligne andre stiler som empirestil.  

Klostergaten 15a var brukt som en lagerbygning i 1891, til reperbanen. 

Samtidig som det lå en reperbane der, var hovedbygget Klostergaten 15 en kolonial under Kristian Rødahl i 1910. Kolonialen var en Dagligvareforretning der de solgte blant annet sjokolade, brød, annen mat og andre dagligvarer. Ved hovedbygget lå det et uthus med pakkbod og et vedskur.   

I året 1930 var hovedbygget ikke lenger en kolonial. Reperbanen var blitt revet, og hus har blitt bygget i dens sted. Hovedbygget 15 er nå en bolig eid av Gustav Haugen, og tre av de fire leilighetene innad er leid ut.

Opp igjennom tidene har bygget vært både bohus og lagerbygning. Det ble først bygget en gang på 1800-tallet, og har blitt ombygd flere ganger. Tidligere bilder av huset viser at det har vært en inngang på hjørnet ved veien som peker nord. Siden husets dager som kolonial har det blitt bygget om.

Per 2019 er huset brukt til beboelse.

Reperbane

I Klostergaten lå det en reperbane på lengden av omtrent fire tomter. Den strakk fra dagens Klostergaten 19 til Klostergaten 27. På denne reperbanen lagde repslagerne blant annet tau og fiskesnøre. Denne reperbanen var eid av privatpersoner helt til 1917. Den første eieren av reperbanen eide den til 1838, og het H. G. Bredal. Hans Møller Wraamann tok over reperbanen etter Bredal, og eide den helt til Schulstock tok over i 1889. A. O. Schulstock solgte reperbanen til kommunen for å bygge ut hus i 1917 for kr 7,703.50. Reperbanen ble senere revet, og husene 15 c, d og e ble bygget videre på. I dag er disse husene Klostergaten 17, 19 og 21. 

Reperbanen lå øverst på Skarmyra, langs veien. Plassen ved siden av reperbanen ble brukt til blant annet ballspill før Moss fikk en idrettsplass.

Beboere / Arbeidere
Mens Hans Wraamann drev reperbanen, jobbet A. O. Schulstock der som repslager helt til han tok over reperbanen i 1889. Schulstock bodde i et hus nær reperbanen. 

Da huset tidligere var en kolonial bodde Kristian Rødahl der, med Karola Andresen. 

I 1930 bodde Gustav Hansen Haugen sammen med sin kone og sitt barn, og hans bror med sin familie i en av leilighetene ved siden av. Alle leilighetene var leid ut av Gustav som eide huset. Han var formann for Moss bryggeri under Alfred K. Heilmann.

Se også 
 Liste over kulturminner i Moss

Referanser 

Byggverk i Moss
Kulturminner i Moss
Klostergata (Moss)